Alofi
Postoji i Alofi ostrvo, kao ostrvski dio Wallis i Futuna. Alofi je glavni grad Tihookeanske države Niue. Ima 597 stanovnika (po popisu 2017.). Sastoji se od dva sela: Sjeverni Alofi (stanovnika 147) i Južni Alofi, gdje se nalazi sjedište vlade. (stanovnika 434). Nalazi se u središtu Alofi Baya na zapadnoj obali ostrva, blizu jedinog prekida koralnog grebena koji okružuje Niue. Zaliv se prostire na 30% dužine ostrva (oko sedam kilometara) od Halagigie Pointa na jugu, do Makapu Pointa na sjeveru. Značajno je da Alofi posjeduje najveću ogradu sa okačenim četkicama za zube, na svijetu. U januaru 2004., Niue je bio pogođen žestokom tropskom olujom, ciklonom Heta, koji je ubio dvoje ljudi i učinio veliku štetu na cijelom ostrvu. Mnogi objekti u Alofiju su bili uništeni, uključujući i bolnicu. Zgrade vlade su, nakon oluje, premještene na manje izloženu poziciju. Novo mjesto je 3 kilometra dalje od zapadne obale, na kopnu, na mjestu zvanom Fonuakula. Ova lokacija pripada Južnom Alofiju.